वर्तमान सरकार की बात तो छोड़ ही दीजिये- इसमें तो इतने नीच लोग भरे हैं कि पंचायत से लेकर अन्तर्राष्ट्रीय स्तर तक का कोई भी फैसला लेते वक्त सिर्फ और सिर्फ यह देखते हैं कि कहीं उनके “वोट बैंक” की भावनाओं को तो ठेस नहीं पहुँचेंगी- इन फैसलों से? अफजल तो जिन्दा है ही, कसाब भी जिन्दा रहता, अगर उसे “डेंगू के मच्छर” ने नहीं काटा होता! यह मत समझिये कि इन मामलों एं भाजपा इनसे उन्नीस हैं। वे भी दुर्दान्त आतंकवादियों को जेल से निकालकर कान्धार ले गये थे। जब समझौता ही करना था उनसे, तो चण्डीगढ़ हवाई अड्डे पर उन्हें ईंधन देने से पहले क्यों नहीं समझौता किया? यहीं छुड़ा लेते बन्धकों को और छोड़ देते हाफिज सईदों को। बाद में भले उड़ते जहाज पर मिसाइल दाग देते! पहले तो उन्हें ईंधन देकर कान्धार भेजा और हाफिजों को लेकर खुद वहाँ पहुँच गये। ले ही गये तो ले जाते वक्त उन आतंकवादियों की शरीर के अन्दर विस्फोटक भरकर ले जाते! किसका डर था? इधर अपना जहाज छुड़वाते, उधर रिमोट का बटन दबा देते!